**Izziņa par atzinumos sniegtajiem iebildumiem**

#### ****par informatīvā ziņojuma projektu "Par**** ****valsts līdzdalības pārvērtēšanu valsts akciju sabiedrībā "Ceļu satiksmes drošības direkcija" un tās vispārējo stratēģisko mērķi"" (VSS-850)****

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu 13.11.2020; 01.12.2020

Saskaņošanas dalībnieki Satiksmes ministrija, Tieslietu ministrija, Vides aizsardzības un reģionālās attīstības ministrija, Konkurences padome, Pārresoru koordinācijas centrs, Finanšu ministrija

Saskaņošanas dalībnieki izskatīja šādu ministriju (citu

institūciju) iebildumus Tieslietu ministrija, Pārresoru koordinācijas centrs

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. |  | **Tieslietu ministrijas 22.10.2020. atzinums Nr. 1-9.1/1101**Ņemot vērā, ka informatīvajā ziņojumā iekļautā informācija par valsts līdzdalību valsts akciju sabiedrībā ‘’Ceļu satiksmes drošības direkcija’’ nesatur informāciju, ka publiskā persona ir konsultējusies ar kompetentajām institūcijām konkurences aizsardzības jomā un komersantus pārstāvošām biedrībām un nodibinājumiem, kā arī ievēro komercdarbības atbalsta kontroles jomu regulējošu normatīvo aktu prasības, atbilstoši Valsts pārvaldes iekārtas likuma 88. panta otrās daļas prasībām. Līdz ar to aicinām pilnveidot valsts līdzdalības valsts akciju sabiedrībā ‘’Ceļu satiksmes drošības direkcija’’ izvērtējumu un konsultēties ar kompetentajām institūcijām konkurences aizsardzības jomā un komersantus pārstāvošām biedrībām vai nodibinājumiem. | **Iebildums ņemts vērā.** | Skat. precizēto informatīvā ziņojuma projektu.  |
| 2. |  | **Tieslietu ministrijas 19.11.2020 atzinums** Informatīvais ziņojums “Par valsts līdzdalības pārvērtēšanu valsts akciju sabiedrībā “Ceļu satiksmes drošības direkcija” un tās vispārējo stratēģisko mērķi” nesatur informāciju, ka publiskā persona ir konsultējusies ar kompetentajām institūcijām konkurences aizsardzības jomā, atbilstoši Valsts pārvaldes iekārtas likuma 88. panta otrās daļas prasībām. Līdz ar to aicinām pilnveidot valsts līdzdalības valsts akciju sabiedrībā “Ceļu satiksmes drošības direkcija” izvērtējumu un konsultēties ar kompetentajām institūcijām konkurences aizsardzības jomā.   | **Iebildums ņemts vērā.** | Skat. precizēto informatīvā ziņojuma projektu.  |
| 3. |  | **Konkurences padomes atzinums Nr. 1.8-2/1136**1. KP aicina Informatīvajā ziņojumā detalizētāk pamatot tehniskās kontroles tirgū īstenotos CSDD pasākumus un darbības, kas ietekmē tehniskās kontroles tirgu pakalpojuma tirgu, t.i., tādus, kam ir tirgus dalībnieku esošo un potenciālo konkurenci ierobežojošs raksturs. Piemēram, CSDD būtiski ierobežo tehniskās kontroles staciju savstarpējo konkurenci, nosakot to izvietojumu un skaitu, rada būtiskas barjeras ienākšanai tirgū, nodrošinot priekšrocības atsevišķiem privātajiem tirgus dalībniekiem, kas darbojas tirgū. Minētie aspekti līdz šim nav pilnvērtīgi izvērtēti, ņemot vērā to ietekmes uz tirgu ekonomiskos aspektus un iespējamo kaitējumu vai ieguvumu patērētājiem. Kā jau KP norādījusi Tirgus uzraudzības ziņojumā, ja ir noteiktas stingras un objektīvas akreditācijas prasības, nav objektīva pamata ierobežot tirgus dalībnieku skaitu un nepieļaut konkurenci starp tiem par patērētāju. Tirgus atvēršana palielinātu pakalpojuma pieejamību patērētājiem, kā arī samazinātu risku pārmērīgi augstu cenu piemērošanai. |  **Panākta vienošanās elektroniskās saskaņošanas sanāksmē.**2020.gada 11.augustā Ministru kabinetā tika pieņemts zināšanai informatīvais ziņojums “Par tehniskās apskates pakalpojuma attīstību 2021.-2030.gadam” un atbalstīta tajā paredzēto pasākumu īstenošana. Informatīvajā ziņojumā “Par tehniskās apskates pakalpojuma attīstību 2021.-2030.gadam” jau ir noteikti CSDD pasākumi un darbības tehniskās kontroles pakalpojumu tirgū. Lai novērstu pasākumu un darbību dublēšanos, detalizācijas pakāpes vai atšķirīgu saturisko izklāstu dažādos plānošanas dokumentos, CSDD pasākumu un darbību tehniskās kontroles pakalpojumu tirgū detalizācijas informatīvajā ziņojumā “Par valsts līdzdalības pārvērtēšanu valsts akciju sabiedrībā “Ceļu satiksmes drošības direkcija” un tās vispārējo stratēģisko mērķi” nebūtu pieļaujama. |  |
| 4. |  | **Konkurences padomes atzinums Nr. 1.8-2/1136**2. Elektrotransportlīdzekļu uzlādes pakalpojumus sniedz arī citi komersanti, tomēr tas nav pietiekoši, lai nodrošinātu elektrotransportlīdzekļu tirgus attīstībai nepieciešamo uzlādes tīkla infrastruktūru. Tādējādi secināms, ka CSDD, sniedzot elektrotransportlīdzekļu ātrās uzlādes staciju tīkla izveidi un uzturēšanu, pašreiz novērš tirgus nepilnību, vienlaikus KP ieskatā nepieciešams informatīvo ziņojumu papildināt ar iespējamo rīcības modeli tālākā tirgus attīstības stadijā, vērtējot iespēju elektrotransportlīdzekļu uzlādes tīkla infrastruktūru iznomāt privātajiem tirgus dalībniekiem. | **Panākta vienošanās elektroniskās saskaņošanas sanāksmē.**Atbilstoši 2015.gada 3.novembra Ministru kabineta noteikumiem Nr.637 “Darbības programmas "Izaugsme un nodarbinātība" 4.4.1. specifiskā atbalsta mērķa “Attīstīt ETL uzlādes infrastruktūru Latvijā” īstenošanas noteikumi” CSDD jānodrošina ERAF projekta Nr.4.4.1.0/16/I/001 rezultātu ilgtspēja līdz 2022.gada 9.janvārī. Savukārt 2016.gada 9.februārī noslēgtā Satiksmes ministrijas un CSDD deleģēšanas līguma Nr.SM2016/-9 par elektromobilitātes infrastruktūras izveidošanu un uzturēšanu darbības termiņš ir līdz 2027.gada 31.augustam, kas arī ir termiņš līdz kuram CSDD nepieciešams nodrošināt nacionālā līmeņa elektrotransportlīdzekļu uzlādes infrastruktūras objektu tīkla uzturēšanu, nodrošinot elektrotransportlīdzekļu lietošanas iespēju visā Latvijas teritorijā. Šobrīd informatīvajā ziņojumā nav iespējams ietvert iespējamo rīcības modeli tālākā tirgus attīstības stadijā, jo šādus plānus, pieņēmumus un prognozes var veikt tikai pēc ERAF projekta Nr.4.4.1.0/16/I/001 termiņa un deleģēšanas līguma darbības beigām, kā arī ievērojot tā brīža ekonomiskos, tirgus, sociālos u.c. apsvērumus. |  |
| 5. |  | **Konkurences padomes atzinums Nr. 1.8-2/1136**3. Informatīvais ziņojums neietver informāciju par VPIL 88.panta otrajā daļā noteiktā pienākuma konsultēties ar komersantus pārstāvošām biedrībām vai nodibinājumiem izpildi. | **Iebildums ņemts vērā.** | Skat. precizēto informatīvā ziņojuma projektu. |
| 6. | nodrošināt sabiedrības interešu īstenošanu un sniegt kvalitatīvu un inovatīvu ieguldījumu ilgtspējīgas satiksmes drošības paaugstināšanā, uzturēt un attīstīt transportlīdzekļu un iekšējo ūdeņu kuģošanas līdzekļu uzskaites un vadītāju kvalifikācijas pakalpojumus, transportlīdzekļu tehniskā stāvokļa apskates un kontroles pakalpojumus, veicināt drošu satiksmi, kā arī uzturēt nozīmīgus infrastruktūras objektus.  | **Pārresoru koordinācijas centrs 23.10.2020. atzinums Nr.1.2-7/164**PKC norāda, ka, neskatoties uz CSDD rīcībā esošajiem sabiedrībai nozīmīgajiem resursiem (tās rīcībā esošās augsti tehnoloģiski attīstītās datu bāzes, profesionāls personāls u.c.), kas spēj nodrošināt ne tikai CSDD pamatdarbību, bet arī citu tai doto uzdevumu izpildi (Rīgas Motormuzejs un Biķernieku kompleksā sporta bāze), Ministru kabineta sēdes protokollēmuma projektā noteiktais vispārējais stratēģiskais mērķis satiksmes drošības jomā ir sašaurināts uz transportlīdzekļu uzskaites, tehniskā stāvokļa kontroles un vadītāju kvalifikācijas pakalpojumu attīstīšanu, kas CSDD darbību tuvina aģentūras formai. Ņemot vērā minēto, PKC lūdz precizēt CSDD vispārējo stratēģisko mērķi, iekļaujot tajā citas jomas, kas ir būtiskas satiksmes drošības paaugstināšanā, piemēram, sabiedrības izglītošanu, pētījumu veikšanu drošības jomā, nākotnes mobilitātes risinājumi, pakalpojumu attīstība sadarbībā ar citiem uzņēmumiem un citi, kas izrietētu no nozares politikas plānošanas dokumentiem. Tāpat lūdzam precizēt vispārējo stratēģisko mērķi atbilstoši ziņojuma projektā minētajam, iekļaujot tajā kuģošanas līdzekļus un aizstājot terminu “tehniskā stāvokļa kontroles” ar “tehniskā stāvokļa apskates“.**Pārresoru koordinācijas centra 20.11.2020.atzinums** Lai novērstu pārāk deklaratīva vispārējā stratēģiskā mērķa noteikšanu un ņemot vērā, ka sabiedrības interešu īstenošana ir pamats valsts līdzdalībai jebkurā kapitālsabiedrībā, lūdzam svītrot vārus “sabiedrības interešu īstenošanu un sniegt”. Tāpat lūdzam vispārējajā stratēģiskajā mērķī svītrot atkārtoto norādi uz drošas satiksmes veicināšanu, jo minētais aspekts ir iekļauts vispārējā stratēģiskā mērķa ievaddaļā, kā arī lūdzam precizēt mērķa sadaļu attiecībā uz nozīmīgu infrastruktūras objektu uzturēšanu, nosakot, ka tie saistīti ar  satiksmes jomu.Ņemot vērā minēto, Pārresoru koordinācijas centrs piedāvā noteikt šādu valsts akciju sabiedrības “Ceļu satiksmes drošības direkcija” vispārējo stratēģisko mērķi - *nodrošināt kvalitatīvu un inovatīvu ieguldījumu ilgtspējīgas satiksmes drošības paaugstināšanā, uzturēt un attīstīt transportlīdzekļu un iekšējo ūdeņu kuģošanas līdzekļu uzskaites un vadītāju kvalifikācijas pakalpojumus, transportlīdzekļu tehniskā stāvokļa apskates un kontroles pakalpojumus, kā arī uzturēt nozīmīgus ar satiksmes jomu saistītus infrastruktūras objektus*. | **Iebildums ņemts vērā.**Satiksmes ministrijas ieskatā vispārējam stratēģiskajam mērķim jābūt īsam, bet saturiski ietilpīgam. Piemēram, sabiedīrbas izglītošana saistās ar sabiedrības interesēm, nākotnes mobilitātes risinājumi ar inovatīvu ieguldījuma ilgtspējīgas satiksmes drošības paaugstināšanā utml. | nodrošināt kvalitatīvu un inovatīvu ieguldījumu ilgtspējīgas satiksmes drošības paaugstināšanā, uzturēt un attīstīt transportlīdzekļu un iekšējo ūdeņu kuģošanas līdzekļu uzskaites un vadītāju kvalifikācijas pakalpojumus, transportlīdzekļu tehniskā stāvokļa apskates un kontroles pakalpojumus, kā arī uzturēt nozīmīgus ar satiksmes jomu saistītus infrastruktūras objektus.  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Inguna Strautmane

|  |
| --- |
| (par projektu atbildīgās amatpersonas vārds un uzvārds) |
| Satiksmes ministrijas Juridiskā departamenta direktora vietniece Valsts kapitāla daļu pārvaldes un publisko līgumu nodaļas vadītāja |
| (amats) |
| 67028231 |
| (tālruņa un faksa numurs) |
| Inguna.Strautmane@sam.gov.lv  |
| (e-pasta adrese) |